《孤山》
宋代·董嗣杲

缥缈蓬莱拥翠寒，百年营取屋千间。黄庭殿矗烟霞老，瀛屿堂幽日月閒。

水泛花阴藏辇路，墙分柳色护仙关。林家梅冢陈家柏，万古流芳镇此山。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。